U sklopu 19.škole medijske kulture dr.Ante Petrelić održana je i radionica za filmski scenarij. Vodio ju je poznati hrvatski redatelj i scenarist Ognjen Sviličić.

Budući da se često bavim pisanjem igrokaza za svoju dramsku družinu, izazov mi je bio okušati se u pisanju scenarija za film. Nakon početnih uvodnih predavanja voditelj nam je zadavao zadatke koji su nas vodili na putu ka cilju- scenarij za kratkometražni film. Prijepodne bismo pisale koristeći računalni program za pisanje scenarija CELTX, a popodne bismo s redateljem raspravljale o učinjenome. Veliko je zadovoljstvo bilo kad smo, nakon deset dana rada u kojima je bilo i uspona i padova, zaista uspjele svaka završiti svoj scenarij. Četiri polaznice, četiri scenarija, uspješan završetak jednog vrlo zanimljivog i poticajnog druženja.

Sonja Kuštan, prof.